L 273/14
HU
Az Európai Unió Hivatalos Lapja
2022.10.21.
A BIZOTTSÁG (EU) 2022/1992 VÉGREHAJTÁSI RENDELETE (2022. október 20.) a Tanacetum cinerariifolium kinyílt, érett virágaiból, szénhidrogén-oldószerrel kinyert Chrysanthemum cinerariaefolium-kivonat 19. terméktípusba tartozó biocid termékek hatóanyagaként történő felhasználásának az 528/2012/EU európai parlamenti és tanácsi rendelet szerinti jóváhagyásáról (EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre, tekintettel a biocid termékek forgalmazásáról és felhasználásáról szóló, 2012. május 22-i 528/2012/EU európai parlamenti és tanácsi rendeletre (1) és különösen annak 89. cikke (1) bekezdésének harmadik albekezdésére, mivel: (1)
Az 1062/2014/EU felhatalmazáson alapuló bizottsági rendelet (2) megállapítja azon létező hatóanyagok jegyzékét, amelyeket a biocid termékekben való felhasználásuk jóváhagyásának lehetősége szempontjából értékelni kell.
A jegyzékben szerepel a Tanacetum cinerariifolium kinyílt, érett virágaiból, szénhidrogén-oldószerrel kinyert Chrysanthemum cinerariaefolium-kivonat is.
(2)
Sor került a Tanacetum cinerariifolium kinyílt, érett virágaiból, szénhidrogén-oldószerrel kinyert Chrysanthemum cinerariaefolium-kivonatnak a 98/8/EK európai parlamenti és tanácsi irányelv (3) V. mellékletében meghatározott 19. terméktípusba (riasztó- és csalogatószerek) tartozó biocid termékekben való felhasználás tekintetében történő értékelésére, amely terméktípus megfelel az 528/2012/EU rendelet V. mellékletében meghatározott 19. terméktípusnak.
(3)
Az ügyben Spanyolországot jelölték referens tagállamnak, amely ország értékelő illetékes hatósága 2010.
szeptember 1-jén benyújtotta az értékelő jelentését és következtetéseit a Bizottságnak.
Az értékelő jelentés benyújtását követően megbeszélésekre került sor a Bizottság és 2013. szeptember 1-jét követően az Európai Vegyianyag-ügynökség (a továbbiakban: Ügynökség) által szervezett technikai találkozókon.
(4)
Az 528/2012/EU rendelet 90. cikkének (2) bekezdése alapján azokat a hatóanyagokat, amelyek tagállamok által végzett értékelése 2013. szeptember 1-jéig lezárult, a 98/8/EK irányelvben meghatározott feltételek szerint kell értékelni.
(5)
Az 528/2012/EU rendelet 75. cikkének (1) bekezdése szerint a biocid termékekkel foglalkozó bizottság dolgozza ki az Ügynökség hatóanyagok jóváhagyására irányuló kérelmekkel kapcsolatos véleményét.
Az 1062/2014/EU felhatalmazáson alapuló rendelet 7. cikkének (2) bekezdése értelmében a biocid termékekkel foglalkozó bizottság 2021. december 3-án elfogadta az Ügynökség véleményét (4), amelyben figyelembe vette az értékelő illetékes hatóság következtetéseit.
(6)
A szóban forgó vélemény szerint az 19. terméktípusba tartozó, a Tanacetum cinerariifolium kinyílt, érett virágaiból, szénhidrogén-oldószerrel kinyert Chrysanthemum cinerariaefolium-kivonatot tartalmazó biocid termékek – a felhasználásukra vonatkozó követelmények betartása esetén – várhatóan megfelelnek a 98/8/EK irányelv 5. cikke (1) bekezdésének b), c) és d) pontjában meghatározott követelményeknek.
(1) HL L 167., 2012.6.27., 1. o. (2) A Bizottság 1062/2014/EU felhatalmazáson alapuló rendelete (2014. augusztus 4.) a biocid termékekben található valamennyi létező hatóanyag szisztematikus vizsgálatára irányuló, az 528/2012/EU európai parlamenti és tanácsi rendeletben említett munkaprogramról (HL L 294., 2014.10.10., 1. o.).
(3) Az Európai Parlament és a Tanács 98/8/EK irányelve (1998.
február 16.) a biocid termékek forgalomba hozataláról (HL L 123., 1998.4.24., 1. o.).
(4) A biocid termékekkel foglalkozó bizottság véleménye a Tanacetum cinerariifolium kinyílt, érett virágaiból, szénhidrogén-oldószerrel kinyert Chrysanthemum cinerariaefolium-kivonat hatóanyag jóváhagyása iránti kérelemről; terméktípus: 19.
ECHA/BPC/314/2021, elfogadás időpontja: 2021. december 3.